《南浦 客钱塘怀俞季瑮北游》
清代·佟世南

雁归南浦，又萧条、疏影对黄花。欲倒新亭浊酒，往事倍堪嗟。

独上南屏高处，怅钱塘、烟火几人家。问二三知己，何为浪迹，琴剑客天涯。

有得几时少壮，莫蹉跎、瞬息负年华。为望玉门千里，满眼障飞沙。

欲向西湖寻胜迹，江城到处起悲笳。漫登高吊古，怀人都付夕阳斜。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。